
Text rozhodnutia
Súd: Krajský súd Bratislava Spisová značka: 6S/240/2013 Identifikačné číslo súdneho spisu: 1013201807 Dátum vydania rozhodnutia: 11. 09. 2015 Meno a priezvisko sudcu, VSÚ: JUDr. Soňa Langová ECLI: ECLI:SK:KSBA:2015:1013201807.2
Uznesenie Krajský súd v Bratislave v právnej veci žalobcu: KECKA, s.r.o., so sídlom Okružná 3239, 900 01 Modra, IČO: 46 664 866, proti žalovanému: Slovenská obchodná inšpekcia, Ústredný inšpektorát Slovenskej obchodnej inšpekcie so sídlom v Bratislave, so sídlom Prievozská 32, p.p. 29, 827 99 Bratislava, v konaní o preskúmanie zákonnosti rozhodnutia žalovaného č.SK/0166/99/2013 zo dňa 30.7.2013, takto
r o z h o d o l :
Krajský súd v Bratislave konanie z a s t a v u j e .
Žiaden z účastníkov nemá právo na náhradu trov konania.
o d ô v o d n e n i e :
Žalobou doručenou Krajskému súdu v Bratislave dňa 9.10.2013 sa žalobca domáhal preskúmania zákonnosti rozhodnutia žalovaného č. SK/0166/99/2013 zo dňa 30.7.2013, ktorým žalovaný zamietol odvolanie žalobcu ako účastníka správneho konania a rozhodnutie správneho orgánu prvého stupňa o uložení pokuty vo výške 1.000,- € potvrdil.
Krajskému súdu v Bratislave bolo spolu so žalobou doručené plnomocenstvo, ktoré bolo podpísané za žalobcu ako splnomocniteľa JUDr. Andrejom Dobruckým dňa 9.10.2013. Z výpisu z Obchodného registra vedeného pri OS BA I. oddiel Sro vložka č. 81753/B, súd zistil, že JUDr. Andrej Dobrucký od 31.8.2014, bol ako konateľ tejto spoločnosti vymazaný, z čoho vyplýva, že v súčasnosti podľa výpisu z obchodného registra žalobca nemá žiadneho konateľa, resp. štatutárny orgán, ktorý v jej mene môže konať a spoločnosť zastupovať. Z výpisu z Obchodného registra vyplýva, že štatutárnym orgánom žalobcu je konateľ, pričom tento nie je identifikovaný.
Uznesením č.k. 6S/240/2013 - 33 zo dňa 11.3.2015 súd uložil žalobcovi, aby v lehote 15 dní odo dňa doručenia uznesenia doložil do súdneho spisu plnomocenstvo podpísané aktuálnym štatutárnym zástupcom. Zároveň ho poučil, že ak toto nebude doplnené, súd konanie zastaví.
Listom doručeným krajskému súdu dňa 7.4.2015 žiadal žalobca o poskytnutie lehoty 60 dní na doloženie plnej moci, nakoľko spoločnosť žalobcu konateľa v tom čase nemala a ten mal byť zvolený v máji 2015. Lehota na doloženie plnomocenstva uplynula pre žalobcu dňa 7.6.2015.
Z výpisu z obchodného registra súd zistil, že konateľom spoločnosti je od 21.5.2015 O. I., ktorý nepredložil plnomocenstvo na zastupovanie žalobcu v tomto konaní do konca lehoty 7.6.2015.
Podľa ustanovenia § 250a O.s.p., žalobca musí byť zastúpený advokátom, pokiaľ nemá právnické vzdelanie buď sám, alebo jeho zamestnanec (člen), ktorý zaňho na súde koná; to neplatí vo veciach, v ktorých je daná vecná príslušnosť okresného súdu, alebo ak ide o preskúmanie rozhodnutia a postupu vo veciach zdravotného poistenia, sociálneho zabezpečenia vrátane nemocenského poistenia, dôchodkového zabezpečenia, štátnych sociálnych dávok, sociálnej pomoci a poistenia v
nezamestnanosti, aktívnej politiky trhu práce a garančného fondu, poskytovania zdravotnej starostlivosti, vo veciach priestupkov a vo veciach azylu a doplnkovej ochrany.
Podľa ustanovenia § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné.
Nakoľko žalobca nedoložil plnomocenstvo riadne a včas, súd v súlade s ustanovením § 250d ods. 3 O.s.p. konanie zastavil.
O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené.
Toto rozhodnutie senát Krajského súdu v Bratislave prijal pomerom hlasov 3 : 0 (§ 3 ods. 9 zákona č. 757/2004 Z.z. v znení zákona č. 33/2011 Z.z.)
Poučenie:
Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave.
V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1013201807.2 (dáta aktuálne k 2. 11. 2026). Záväzné je znenie zverejnené súdom.




